郭可盈舉家富貴出遊 歎下午茶獲VIP式招待
2024年04月08日 20:01
東網電視
更多新聞短片
藝人郭可盈同老公林文龍結婚多年依然恩愛,成日都會帶埋囡囡一家三口周圍旅行,相當幸福美滿。近日佢哋去到上海同揚州遊玩,郭可盈連日嚟喺社交網分享咗唔少靚相,只見佢拎住名牌手袋於上海街頭品嘗當地小食,又去到名店歎下午茶兼影相打卡,據悉該名店嘅Cafe只對VIP開放,每杯咖啡嘅價格約為數十至百元不等,唔少人都特意到此打卡。之後一家人再去揚州著名景點瘦西湖遊玩,郭可盈坐喺湖邊被花海包圍,又同囡囡喺樹下攬到實一實合照,一家人玩得不亦樂乎。